cyanic-selkie/wikianc huggingface dataset:
Բրոնխաթոքային դիսպլազիա
Կորտիկոստերոիդային բուժում
Կա ապացույց, որ 7 օրականից փոքր երեխաներին տրվող ստերոիդները (համակարգային կորտիկոստերոիդային բուժում) կարող են կանխել բրոնխաթոքային դիսպլազիան ։ Այս բուժումը կարող է մեծացնել նյարդային խանգարումների զարգացման ռիսկը (ուղեղային կաթված) և ստամոքս-աղիքային տրակտի պերֆորացիայի վտանգը ։
7 օրական և ավելի բարձր երեխաների համար «հետծննդյան ուշ համակարգային կորտիկոստերոիդային բուժումը» կարող է նվազեցնել մահվան և բրոնխոթոքային դիսպլազիայի վտանգը ։ Որոշ ապացույցներ կան, որ այս բուժումը չի մեծացնում ուղեղային կաթվածի վտանգը, այնուամենայնիվ, երկարաժամկետ հետազոտություններ են անհրաժեշտ՝ հաշվի առնելով նյարդային զարգացման արդյունքները, որպեսզի ավելի լավ հասկանանք այս բուժման տարբերակի ռիսկը ։ Հետևաբար հետծննդյան ուշ համակարգային կորտիկոստերոիդային բուժումը, խորհուրդ է տրվում միայն 7 օրական և ավելի մեծ երեխաների համար, ովքեր չեն կարող հանվել թոքերի արհեստական օդափոխությունից ։ Համակարգային կորտիկոստերոիդային բուժման օգուտներն ու ռիսկերը մեծահասակ երեխաների մոտ, ովքեր ինտուբացված չեն հայտնի չեն ։
Վիտամին A
Վիտամին A-ի օգտագործումը ցածր քաշ ունեցող երեխաների մոտ կարող է նվազեցնել 36 շաբաթական նորածնի մահացության ռիսկը, նվազեցնել մեխանիկական օդափոխության օրերը և նվազեցնել բրոնխաթոքային դիսպլազիայի հաճախականությունը ։
Այլ
Հիպերկարբիան (արյան մեջ չափազանց շատ ածխածնի երկօքսիդ) կարող է նպաստել բրոնխաթոքային դիսպլազիայի զարգացմանը ։ Նորածինների մոտ ածխաթթու գազի մակարդակի մոնիտորինգը՝ համոզվելու համար, որ մակարդակը շատ բարձր կամ շատ ցածր չէ (հիպոկարբիա) կարող է վերահսկվել արյան նմուշառման միջոցով (զարկերակային արյան գազային կազմ), շնչառության միջոցով (արտաշնչման), և այն կարող է շարունակաբար չափվել մաշկի միջոցով՝ օգտագործելով նվազագույն ինվազիվ տրանսմաշկային սարքը ։ Նորածինների մոտ ածխաթթու գազի չափման ամենաարդյունավետ և անվտանգ մոտեցումը պարզ չէ ։
Համաճարակաբանություն
ԲԹԴ-ի հանդիպման հաճախականությունը՝ կախված ռիսկի գործոններից, բուժման մեթոդներից և կլինիկական դրսևորումներից, տարբեր հաստատություններում և երկրներում տարբեր է  ։
Արտաքին հղումներ
Կատեգորիա:Նեոնատալոգիա Կատեգորիա:Մանկաբուժություն Կատեգորիա:Թոքերի հիվանդություններ
Կազաչի (Վեսյոլիի շրջան)
Կազաչի (Казачий), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Կրասնոօկտյաբրսկի գյուղական համայնքի կազմի մեջ։
Կատեգորիա:Ռոստովի մարզի Վեսյոլիի շրջանի բնակավայրեր
Կամենայա Գորա (գյուղ, Կորոստենի շրջան)
Կամենայա Գորա (Камяна Гора), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1883 թվականին։
2001 թվականի տվյալներով Կամենայա Գորա գյուղում բնակվում էր 110 մարդ։ Բնակավայրը զբաղեցնում է 0,987 կմ² տարածք։ Բնակչության խտությունը կազմում էր 111,45 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1883 թվականին հիմնադրված բնակավայրեր
Կաստելուչո դեի Սաուրի
Կաստելուչո դեի Սաուրի  (Castelluccio dei Sauri), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1952 մարդ, բնակչության խտությունը կազմում է 38 մարդ/կմ²։ Զբաղեցնում է 51 կմ² մակերես։ Փոստային ինդեքս՝ 71025, հեռախոսային կոդ՝ +39 0881։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պոետն ու Մուսան
Պոետն ու մուսան, Հովհաննես Թումանյանի ստեղծագործություններից։ Առաջին անգամ հրատարակվել է 1901 թվականին Թիֆլիսում։
Պատմություն
«Պոետն ու մուսան» պոեմը առաջին անգամ լույս է տեսել 1901 թվականին Թիֆլիսում՝ Վրթ. Փափազյանի խմբագրությամբ «Վտակ» գրական-բանասիրական ժողովածուի մեջ։ Թումանյանի մոտ ժամանակակից հասարակության մեջ բանաստեղծի իրական վիճակի մասին գեղարվեստական-երգիծական գործ ստեղծելու մտահղացումը ծագել է շատ վաղ՝ 1890-ական թվականների սկզբին ։
«Պոետն ու մուսան» պոեմի մեջ Թումանյանը ներկայացրել է մի շարք ինքնակենսագրական փաստեր, ժամանակակից հասարակական-գրական կյանքի իրողությունններ։
Ալեք Մանուկյան փողոց (Երևան)
Ալեք Մանուկյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ հասարակական գործիչ, բարերար, ճարտարագետ, արդյունաբերող, Հայաստանի ազգային հերոս Ալեք Մանուկյանի։
Տվյալներ
Սկսվում է Իսահակյան և Նալբանդյան փողոցների խաչմերուկից և, Խանջյան փողոցին զուգահեռ, ձգվում մինչև Վարդանանց ու Երվանդ Քոչարի փողոցների խաչմերուկ (Վարդան Մամիկոնյանի հուշարձանի հետնամաս)։
Խորհրդային տարիներին կոչվել է կուսակցական և պետական գործիչ Ասքանազ Մռավյանի անունով։
Աղբյուրներ
Կատեգորիա:Երևանի փողոցներ
Սոեմիիսա
Սոեմիիսա (Soemõisa), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 0 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Կարակաշև (Վեսյոլիի շրջան)
Կարակաշև (Каракашев), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վեսելովսկի գյուղական համայնքի կազմի մեջ։
Կատեգորիա:Ռոստովի մարզի Վեսյոլիի շրջանի բնակավայրեր
Թերզե
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Գյոյնյուջեքի շրջանի համայնքներ Կատեգորիա:Թուրքիայի գյուղեր
Պերի Միրին
Պերի Միրին (Peri Mirim), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 12 846 մարդ՝ 2006 թվականի տվյալներով։ Գրավում է 405,295 կմ² տարածք։ Բնակչության խտությունը՝ 31,7 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
(9574) Տակու
(9574) Տակու (Taku), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 5-ին Ցուկո Նակամուրաի կողմից Կիսոյում ։
Միջին հեռավորությունը Արեգակից կազմում է 2,245355 ա. մ., առավելագույնը մոտենում է 2,0139 ա. մ. հեռավորության վրա և հեռանում 2,4768 ա. մ. ։ Արեգակի շուրջ մեկ ամբողջական պտույտ է կատարում 1228,93 երկրային օրվա ընթացքում, իր ուղեծրով շարժվելով միջինում 0,292939 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,79° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Ցուկո Նակամուրաի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստորոժ (գետ)
Ստորոժ (Сторож), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լյուդվիգ Դուրյան
Կենսագրություն
Լյուդվիգ Դուրյանը ծնվել է Ռոստովի մարզի Մյասնիկյանի շրջանի Չալթր հայաբնակ գյուղում։ 1934 թվականին տեղափոխվել է Հայաստան և բնակություն հաստատել Կոտայքի շրջանի Շահաբ գյուղում։ Սովորել և 1954 թվականին ավարտել է Երևանի Միչուրինի անվան պտղաբանջարաբուծական տեխնիկումը, որի ընթացքում տպագրել է իր առաջին բանաստեղծությունները։ 1956-1957 թվականներին Կալինինոյի «Կոլտնտեսականի ձայն» շրջանային թերթի պատասխանատու քարտուղար էր, 1957-1969 թվականներին՝ գրական աշխատող «Երեկոյան Երևան» թերթում։ 1971 թվականին ավարտել է Մոսկվայի Մաքսիմ Գորկու անվան Գրականության ինստիտուտը։ Գրելուն զուգընթաց աշխատել է նախ որպես ագրոտեխնիկ, հետո շրջանային թերթի պատասխանատու քարտուղար, տասնչորս տարի անընդմեջ «Երեկոյան Երևան» օրաթերթի և այնուհետև «Հայաստան» հրատարակչությունում՝ որպես բաժնի վարիչ։ ԽՄԿԿ անդամ 1969 թվականից։
Ստեղծագործություններ և ճանաչում
Բանաստեղծությունների անդրանիկ գիրքը՝ «Արշալույսի երգեր», լույս է տեսել 1957 թվականին։ Հեղինակել է շուրջ երեք տասնյակի հասնող բանաստեղծական ժողովածուներ՝
Արտաքին հղումներ
Կատեգորիա:Հայ բանաստեղծներ Կատեգորիա:Ռուսերենից հայերեն թարգմանիչներ Կատեգորիա:Հայ լրագրողներ
(1702) Կալահարի
(1702) Կալահարի (Kalahari), աստերոիդ աստերոիդների հիմնական գոտում։ Հայտնաբերվել է 1924 թվականի հուլիսի 7-ին Էյնար Հերցշպրունգի կողմից Յոհանեսբուրգում ։
Միջին հեռավորությունը Արեգակից կազմում է 2,86093 ա. մ., առավելագույնը մոտենում է 2,4567 ա. մ. հեռավորության վրա և հեռանում 3,2652 ա. մ., իսկ Երկրի ուղեծրին Կալահարի աստերոիդը նվազագույնը մոտենում է 1,4676 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1767,5 երկրային օրվա ընթացքում, իր ուղեծրով շարժվելով միջինում 0,203678 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,95° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1924 թվականին հայտնաբերված աստղագիտական մարմիններ Կատեգորիա:Էյնար Հերցշպրունգի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կարեևո (գյուղ, Լուխովիցկի շրջան)
Կարեևո (Кареево), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 80 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Լուխովիցկի շրջանի բնակավայրեր
Սոենա
Սոենա (Soena), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 11 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Օռավա շրջանի բնակավայրեր Կատեգորիա:Էստոնիայի գյուղեր
Գորբովցի (գյուղ, Լիտինկայի շրջան)
Գորբովցի (Горбівці), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1650 թվականին։
2001 թվականի տվյալներով Գորբովցի գյուղում բնակվում էր 381 մարդ։ Բնակավայրը զբաղեցնում է 0,141 կմ² տարածք։ Բնակչության խտությունը կազմում էր 2702,13 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիտինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Քարտմաքսիմում
Քարտմաքսիմում կամ քարտ-մաքսիմում (cartes-maximum բառից), դիմային մասում սոսնձված նույն նկարի փոստային նամականիշով և նկարի հետ կապված մարումով բացիկ ։ Ժամանակակից ֆիլատելիայի հատուկ բաժնի՝ մաքսիմաֆիլիայի հավաքորդության օբյեկտն է ։
Նկարագրություն
Քարտմաքսիմումը ներառում է երեք հիմնական տարրեր և իրենից ներկայացնում է գեղարվեստական փոստային քարտ, որի նկարազարդված կողմում փակցված է քարտի պատկերին համապատասխանող նամականիշ ու փոստի կնիքով մարում (գեղարվեստական, առաջին օրվա, օրացույցային); Մարման ժամանակն ու վայրը, ինչպես նաև առիթը համապատասխանում են քարտի և նամականիշի սյուժեին ։
Քարտմաքսիմումի ֆիլատելիական արժեքի մասին կարելի է խոսել միայն այն ժամանակ, երբ նրա նամականիշը մարված է հատուկ կնիքով (կամ օրացույցային կնիքով), որն ուղղակիորեն կապված է նկարի հետ ։
Համաձայն մաքսիմաֆիլիայի դրույթների՝ փոստային քարտի նկարազարդումն ու նամականիշի նկարը պետք է ունենան ընդհանուր սյուժե կամ նույնական տարրեր։ Քարտի և նամականիշի նկարի ամբողջական (նույնական) համընկնումը հնարավոր է այն դեպքում, երբ դրանք ստեղծված են նույն ծագումն ունեցող նյութից (նույն վերարտադրությունից, լուսանկարից և այլն) ։ Թույլատրվում է օգտագործվել միայն փոստային գործածության մեջ գտնվող նամականիշներ. լրացուցիչ վճարման, պետական և ծառայողական նամականիշները չեն կիրառվում։
Բացիկի չափերը պետք է լինեն ոչ ավելի 105 × 148 մմ և ոչ պակաս 90 × 140 մմ ± 2 մմ, նրա մակերեսի առնվազն 75 %-ը պետք է զբաղեցնի նամականիշի նկարի սյուժեին համապատասխանող պատկերը (կամ սյուժեներից մեկին, եթե դրանք մի քանիսն են)։ Արգելվում են օգտագործել այնպիսի բացիկներ, որոնց նկարներն ամբողջությամբ նամականիշի կրկնությունն են (օրինակ՝ նամականիշների լուսանկարներ)։
Նամականիշի սոսնձումը քարտի երեսի մասում միշտ ավելի տարածված է եղել նամականիշներ հավաքողների շրջանում, քան ֆիլոկարտիստների (բացիկներ հավաքողների), որոնք, որպես կանոն, իրենց հավաքածուների մեջ ընդգրկում են գերազանց վիճակում գտնվող քարտեր ։
Ծագում և տերմինաբանություն
Մեկ ամբողջական իրի, տվյալ դեպքում՝ փոստային քարտի վրա կոլեկցիոն հետաքրքրություն ունեցող առավելագույն թվով տարրեր միավորելու ձգտումն է հանգեցրել 20-րդ դարի սկզբում առաջին քարտմաքսիմումների ստեղծմանը և կանխորոշել հետագայում համապատասխան տերմինի առաջացումը։ Ահա այդ մասին ինչ է գրել Մարիա Գրոյերը «Քարտ-մաքսիմումը թեմատիկ հավաքորդության մեջ» հոդվածում.
Այլ աղբյուրների համաձայն՝ նախքան 1932 թվականին «քարտմաքսիմում» տերմինի առաջին հայտնի օգտագործումը կոլեկցիոներները բացիկի հակառակ կողմում՝ նամականիշի սոսնձնման համար նախատեսված շրջանակի մեջ, ձեռքով գրել են. «Նամականիշը երեսի կողմում է» : Դրանով փոստային աշխատակիցներին տեղեկացվել է, որ փոստային նամականիշը տեղափոխվել է քարտի մյուս կողմը։ Երբեմն կարող են հանդիպել այդ հաղորդագրության տարատեսակներն այլ լեզուներով կամ պարզապես «Verso» («Հակառակ կողմը») բառը։ Երբեմն այդպիսի քարտերը նշվում էին որպես փոստային առաքման վճար պահանջող, եթե փոստային ծառայողն ուշադրություն չէր դարձրել ձեռքով գրվածին։ Փոստային կնիքի դրոշմվածքի տեղափոխումը քարտի երեսի կողմ սովորական պրակտիկա էր նրանց համար, ովքեր հավաքում էին բացիկներ ու փոստային մարումներ։ Այդպիսով՝ նկարազարդումն ու մարումը կարելի էր տեսնել միաժամանակ, երբ այդպիսի քարտերը տեղադրվեին ալբոմում։ Հավաքորդության նմանատիպ ամենահին օբյեկտները կոչվում են TCV-քարտեր (, (TCV «Timbre côté vue») արտահայտության հապավումն է)։ Առաջին հայտնի TCV-քարտն ուղարկվել է Հունաստանից 1896 թվականին ։
Թողարկում ԽՍՀՄ-ում
Ընդառաջելով կոլեկցիոներների ցանկություններին՝ «Союзпечать» ֆիլատելիստական կենտրոնական գրասենյակը (ՖԿԳ) Կապի նախարարության հետ 1972 թվականի հուլիսի 18-ին թողարկել է խորհրդային առաջին պաշտոնական քարտմաքսիմումը ։ 1974 թվականի դեկտեմբերի 25-ին թողարկվել է 31 քարտմաքսիմում, իսկ 1979 թվականի վերջին՝ արդեն 122 քարտմաքսիմում ։ Հատկանշական է, որ քարտմաքսիմումները մարելու համար օգտագործվել են առաջին օրվա նույն կնիքները, ինչ-որ համանման առաջին օրվա ծրարների (ԱՕԾ) համար.
Քարտացուցակագրում
Հայտնի են մասնագիտացված քարտագրացուցակներ, որոնցում քարտմաքսիմումները համակարգված են ժամանակագրական կարգով։ Առաջին օրվա ծրարների և քարտմաքսիմումների համատեղ ամենավաղ քարտագրացուցակը լույս է տեսել 1975 թվականի վերջին և տեղեկություններ էր պարունակում 31 քարտմաքսիմումների մասին, որոքն թողարկվել էին ԽՍՀՄ-ում 1968-1974 թվականներին։ «Союзпечать» ՖԿԳ-ի կողմից տպագրված այդ քարտագրացուցակում նշված էին քարտմաքսիմումների համար օգտագործված նամականիշների հրատարակման տվյալները։ Միևնույն ժամանակ քարտմաքսիմումների համարակալումը հերթական էր և արտացոլում էր թողարկման հաջորդականությունը։ Քանի որ քարտմաքսիմումները և առաջին օրվա ծրարները մարվում էին առաջին օրվա նույն կնիքներով, նրանց սյուժեների նկարագրությունները չեն կրկնվել «Քարտմաքսիմումներ» բաժնում։ Քարտագրացուցակը գեղեցիկ նկարազարդված էր ։
Խորհրդային առաջին օրվա ծրարների ու քարտմաքսիմումների հաջորդ քարտագրացուցակը լույս է տեսել 1981 թվականին (արտադրման տվյալների համաձայն՝ 1980 թվականին)։ Այն տեղեկություններ էր պարունակում 1968-1979 թվականներին թողարկված 122 քարտմաքսիմումների մասին, որոնք ունեին նույն հերթական համարակալումը (ժամանակագրական հերթականությամբ) ։
1985 թվականին հրատարակվել է 1980-1983 թվականների քարտմաքսիմումների քարտագրացուցակը, որում ունեին թեմատիկ, անվանական և աշխարհագրական մոտավոր ցուցանիշներ, ինչպես նաև համարակալման անցումային աղյուսակ ։ Խորհրդային վերջին այդպիսի քարտագրացուցակը տպագրվել է 1989 թվականին, այնտեղ ներկայացված էին 1984-1986 թվականների քարտմաքսիմումները ։
Մաքսիմաֆիլիա
Մաքսիմաֆիլիան ճանաչված է Ֆիլատելիայի միջազգային ֆեդերացիայի կողմից, որն ունի համապատասխան հանձնաժողով։ Վերջինս տարբեր մակարդակների ցուցահանդեսներում մրցակցային ցուցանմուշների գնահատման ցուցահանդեսային կանոնակարգեր է մշակում ։
Արտաքին հղումներ
Կատեգորիա:Ֆիլատելիա
Կիրպիչնի (Վեսյոլիի շրջան)
Կիրպիչնի (Кирпичный), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վերխնեսոլյոնովսկի գյուղական համայնքի կազմի մեջ։
Կատեգորիա:Ռոստովի մարզի Վեսյոլիի շրջանի բնակավայրեր
Բիլդինգ-պարտեզ
Բիլդինգ-պարտեզ, ռուսական մանկապարտեզների ցանց, որն ստեղծվել է 2005 թվականին, ինչպես նաև բիզնես-մոդել, որը տարածվում է ֆրանշիզայի մեխանիզմի միջոցով։ Ընկերության շրջանառությունը հասնում է տարեկան 60 մլն ռուբլու («Էքսպերտ» ամսագրի տվյալներով)։ Ընկերության հիմնադիրը համարվում է Մարինա Շիլկինան,համակարգողը՝ Օլգա Ցելովալնիկովան, սեփականատերը՝ Ստանիսլավ Շիլկինը։
Ցանցի գործունեությանն աջակցում է Ռազմավարական նախաձեռնությունների գործակալությունը (ՌՆԳ)։
Պատմություն
Բիլդինգ-պարտեզը ստեղծվել է 2005 թվականին Սամարայում` սոցիալական ձեռնարկատեր Մարինա Շիլկինայի կողմից, որը 1999 թվականին Սամարայի պետական տնտեսական ակադեմիայում ստացել է «տնտեսագետի» որակավորում։ Ի սկզբանե նա ստեղծել է Սամարայի «Ֆիլիպոկ» մանկապարտեզը, որը հետագայում դարձել է Սամարայի «Ֆիլիպոկ» մանկապարտեզների ցանց։ Այդ բիզնեսի զարգացումից հետո, նա սկսել է աշխատել «Բիլդինգ-պարտեզ» նախագծի ստեղծման ուղղությամբ ։
Մանկապարտեզների ցանցն ակտիվորեն զարգանում է Մերձմոսկվայում։ Մանկապարտեզները կան նաև Խիմկիում ։ 2012 թվականի նոյեմբերին, մեկ այլ մանկապարտեզ պատրաստվում էր կառուցվել Իվանտեևկայում (և ի վերջո այն կառուցվեց), ինչպես նաև Կոլոմնայում, Պավլովսկի Պոսադում, Շելկովեում, Պուշկինոյում և Եգորևսկում։
Սուրգուտում շինարարության նախագիծը բախվել է խաղահրապարակի բացակայության խնդրին, ինչն ստիպել է կանգնեցնել շինարարությունը ։
Համաձայն «Էքսպերտ» ամսագրի տվյալների՝ 2014-ին ցանցում եղել է 30 մանկապարտեզ։ Բացի այդ, ֆրանշիզայով ստեղծվել են ևս 109 պարտեզներ՝ Ռուսաստանի 5 շրջաններում։ 2014 թվականի աշնանը նախատեսվում էր բացել մանկապարտեզներ Ռուսաստանի ևս 5 շրջաններում։ Ըստ տեղեկագրերի տվյալների, որոնք ստացել են նախագծի հեղինակ Մարինա Շիլկինայի կողմից, Բիլդինգ-պարտեզները 2013 թվականին ներկայացվել են Ռուսաստանի 17 շրջաններում և 2014-2016 թթ. նախատեսվում էր ստեղծվել ևս 14 նոր մանկապարտեզներ ։
Բիզնես-մոդել
Ցանցի բիզնես-մոդելը հետևյալն է. կառուցապատողը, շենքը կառուցելու ընթացքում, կառուցվող տան նախագծման ժամանակ ներքևի հարկում մանկապարտեզի համար տեղ պետք է հատկացներ այնուհետև մանկապարտեզի տեղակայման նախագիծը համաձայնեցվում է ձեռնարկատիրոջ հետ, որը հավաքագրելու է խմբեր։ Նախագծի գործունեության ընթացքում քաղաքապետարանը սուբսիդիա է վճարում մանկապարտեզ հաճախող յուրաքանչյուր երեխայի համար, ընդ որում սուբսիդիան հավասար է համայնքային մանկապարտեզում նույն երեխայի կեցության ծախսերին։ Ձեռնարկատերը, իր հերթին, նվազեցնում է ստացված սուբսիդիայի չափով յուրաքանչյուր երեխային պահելու վճարը։
Այս բիզնես մոդելը հարմար և օգտակար է բոլոր մասնակիցների համար. համայնքային կրթության համար (լուծվում է մանկապարտեզներում հերթերի խնդիրը, նվազում են նոր մանկապարտեզների կառուցման ծախսերը, ի հայտ են գալիս նոր աշխատատեղեր և հարկ վճարողներ), ծնողների համար (նրանք հնարավորություն են ստանում չափավոր վճարի դիմաց երեխային ուղարկել լավ մանկապարտեզ), ձեռնարկատերերի համար (շահույթ ստանալը, տեղական իշխանությունների աջակցությունը բիզնեսի զարգացման գործում) և շինարարական ընկերությունների համար (բարելավվում են բնակավայրի սոցիալական բնութագրերը, ինչը մեծացնում է այդ տարածքում ապրել ցանկացողների քանակը)։
Կարծիքներ
2012 թվականին նախագիծը հավանության է արժանացել Ռուսաստանի վարչապետ Վլադիմիր Պուտինի կողմից։ Նախագծի մասին դրական է արտահայտվել «Սոցիալական ծրագրեր» նախագծերի առաջխաղացման դեպարտամենտի տնօրենի տեղակալ Իրինա Պետրունինան։
Գրականություն
Կատեգորիա:Ընկերություններ այբբենական կարգով Կատեգորիա:2005 հիմնադրված ընկերություններ
Ոսկե դինար
Ոսկե դինար (արաբ՝ دينار ذهبي), իսլամական միջնադարյան ոսկե մետաղադրամ է, առաջին անգամ հատված Հիջրայի տարի 77-ին (մ.թ. 696–697) Աբդ ալ-Մալիկ իբն Մարվանի կողմից։ Դինարի կշիռը կազմում է 1 միսքալ (4.25 գրամ)։
Դինար բառը գալիս է լատիներեն դենարիուսից, որը արծաթե մետաղադրամ էր։ «Դինար» անունը օգտագործվում էր նաև Սասանյան Պարսկաստանի, Քուշական թագավորության և Քիդարիտների ոսկե մետաղադրամների համար, թեև հայտնի չէ, թե որն է այն ժամանակակվա անվանումը։
Առաջին դինարները հատվել են Օմայյան խալիֆայության կողմից։ Դինաստիաները, որոնք հետևեցին դինարի օգտագործմանը, տարածված էին Իսլամական Իսպանիայից մինչև Կենտրոնական Ասիա։
Նախապատմություն
Չնայած այն որոշմանը, որ բյուզանդական սոլիդուսը չպետք է օգտագործվեր Բյուզանդական կայսրության սահմաններից դուրս, սակայն գոյություն ուներ առևտուր, որում ներգրավված էին այդ մետաղադրամները, որոնք այնուհետև կրկին չէին հատվում կայսրերի կողմից և արագորեն մաշվում էին։ Մ.թ.ա. 7-րդ դարի վերջում, սոլիդուսի արաբական կրկնօրինակները՝ դինարները, հատված (մ.թ. 685-705 թվականներ) խալիֆ Աբդ ալ-Մալիքի կողմից, որը վերին Նեղոսից ոսկու մատակարարման հնարավորություն ուներ, սկսեցին շրջանառվել Բյուզանդական կայսրության սահմաններից դուրս։ Դրանք միայն 20 կարատ (4.0 գ) քաշի էին լինում, սակայն համարժեք էին այդ վայրերում շրջանառվող մաշված սոլիդիուսների քաշին։ Երկու մետաղադրամները միաժամանակ շրջանառվում էին այդ տարածքներում ։
Առաջին թվագրված մետաղադրամներ
Առաջին թվագրված մետաղադրամները, որոնք կարող են վերաբերել մուսուլմաններին, Սասանյանների առաջնորդ Յազդեգերդ III-ի արծաթե դիրհամների կրկնօրինակներն են, որոնք հատվել են Ուսմանի խալիֆայության ընթացքում։ Այս մետաղադրամները տարբերվում են սկզբնական մետաղադրամներից, քանի որ արաբական մակագրությունը հայտնաբերված է դիմերեսի եզրագծերում, սովորաբար «Ալլահի անունը» նշող։ Հաջորդ շարքը հատվել է, օգտագործելով Խոսրով II-ի դրախմաների վրա հիմնված տիպը, ում մետաղադրամները, հավանաբար, կազմում էին շրջանառության մեջ գտնվող արժույթի մեծ մասը։
Առաջին անգամ մուսուլմանական առաջատար խալիֆայությունների օրոք թողարկված ուշ Խոսրովատիպ արաբասասանյան մետաղադրամներին զուգահեռ, ավելի ընդարձակ շարք է թողարկվել Խոսրովի անունով՝ երկու դեպքում էլ փոխարինվելով տեղական արաբական տիրակալի կողմից կամ։ Պատմական փաստերը հստակեցնում են, որ այդ մետաղադրամներից շատերը կրում են Հիջրայի թվագրությունները։ Ամենավաղ մուսուլմանական պղնձե մետաղադրամները անանուն են և թվագրված չեն, սակայն գոյություն ունի մի շարք, որը հավանաբար հատվել է Ուսմանի կամ Ալիի խալիֆայության ժամանակ։ Սրանք Ալեքսանդրիայի Հերակլես թագավորի բյուզանդական 12 նումիուսանոց դրամների կոպիտ կրկնօրինակներն էին։
Առաջին ոսկե դինար
Ոսկե մետաղադրամներն առաջին անգամ հատվեցին այն ժամանակակվա 4.4 գրամ ստանդարտին համապատասխան, դիմերեսին՝ արաբական կանոնավոր ​​պատկերներով, դարձերեսին՝ արաբական լեգենդով։ Թվագրված մետաղադրամները գոյություն ունեն Հիջրայի 74 թվականից և կոչվում են «դինար»։ Այս փորձնական թողարկումները Հիջրայի 77 թվականին, բացառությամբ Հյուսիսային Աֆրիկայի և Իսպանիայի, փոխարինվեցին ամբողջությամբ այն դիզայնով, որը շատ նման է արծաթե դրամների համար ընդունված դիզայնին, բայց դարձերեսին ավելի կարճ արաբական լեգենդով, և առանց օղակների կամ շրջանագծերի։
Ծանոթագրություններ
Կատեգորիա:Մետաղադրամ Կատեգորիա:Ոսկե դրամներ Կատեգորիա:Արաբական խալիֆայություն
Տրեբավա (լեռ)
Տրեբավա (Требава), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը գտնվում է Մոդրիչա համայնքի տարածքում։ Բարձրությունը ծովի մակարդակից կազմում է 692 մետր։ Լեռը տեղակայված է Դինարյան լեռների և Միջինդանուբյան դաշտավայրի միջև սահմանին։ Միջնադարում լեռան հարավային լանջերին հանքաքար է արդյունահանվել։
Ծանոթագրություններ
Կատեգորիա:Բոսնիա և Հերցեգովինայի լեռներ
Կլոչևոե
Կլոչևոե (Клочеве), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1911 թվականին։
2001 թվականի տվյալներով Կլոչևոե գյուղում բնակվում էր 190 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 287,88 մարդ/կմ²։
Հրաչյա Գաբրիելյան (այլ կիրառումներ)
Հրաչյա Գաբրիելյան կարող է վերաբերել՝
Վիքիպեդիա
Վիքիպեդիա, ազատ բովանդակությամբ, բազմալեզու հանրագիտարանային նախագիծ, որին հովանավորում է շահույթ չհետապնդող Վիքիմեդիա Հիմնադրամը։ Անունը կազմված է վիքի (համագործակցական կայքեր ստեղծելու տեխնոլոգիա, հավայան վիքի բառից, որը նշանակում է «արագ») և հունարեն էնցիկլոպեդիա բառերից։ Վիքիպեդիայի ավելի քան 30 միլիոն հոդվածները (այդ թվում՝ Հայերեն Վիքիպեդիայում) ստեղծվել են կամավոր մասնակիցների կողմից, և համարյա բոլոր հոդվածները կարող են խմբագրվել համացանցից օգտվող ցանկացած անձի կողմից։ Վիքիպեդիա նախագիծը սկսել են Ջիմմի Ուելսը և Լարի Սանգերը 2001-ի հունվարին, և ներկայումս այն Համացանցի ամենաօգտագործվող հանրագիտարանային կայքն է ։
2007 թվականի սեպտեմբերին այն ուներ 285 անկախ լրիվ առանձին լեզվական տարբերակներ, որոնց իրականացման հովանավորը Վիքիմեդիա Հիմնադրամ հասարակական հիմնադրամն է։ Ավանդական հանրագիտարանային հոդվածների հետ մեկտեղ կան նաև ալմանախ, թերթեր և ներկա իրադարձություններ թեմաներ։ Վիքիպեդիան ներկայումս Համացանցում ամենահաճախ այցելվող տեղեկատվական կայքերից մեկն է։ Օրական ամբողջ աշխարհից գրեթե 80 միլիոն մուտք է լինում այս կայքը։
Վիքիպեդիան պարունակում է մոտավորապես 30 միլիոն հոդված, որոնցից ավելի քան 4.300.000-ը պատկանում են անգլերեն տարբերակին։ Հանրագիտարանը սկսեց գործել որպես փորձագետների կողմից գրվող Նուպեդիա հանրագիտարանի շարունակությունը 2001 թվականի հունվարի 15-ից։ Հանրագիտարանը աշխատում է վիքի համակարգչային ծրագրով և ունի բազմաթիվ քույր նախագծեր, ինչպիսիք են օրինակ Վիքիդարանը և Վիքիգրքերը։
Վիքիպեդիան գնահատվում է անվճար լինելու, ազատության և մատչելիության, թեմաների հսկայական բազմազանության և հիրավի մանրամասն տեղեկությունների համար։ Վիքիպեդիան քննադատում են ավանդական հանրագիտարանի համեմատ արժանահավատության պակասի համար, en:systemic bias, և ավանդական հանրագիտարանային թեմաների վերաբերյալ հոդվածների թերությունների համար։ Այս կայքը նաև հսկայածավալ փորձարարական դաշտ է en:discourse այսպես կոչված սոցիալական գիտությունների բնագավառում ազատ քննարկումների համար։
Ազատ ու մատչելի հանրության գաղափարը, մի հանրության, որը միավորված է տեխնոլոգիայով, որտեղ հետզհետե մեծանում են հաղորդակցվող տեղեկությունների ծավալները, ակտիվորեն հոդվածներ են գրվում և քննարկվում ու ազատորեն տրամադրվում են համաշխարհային հասարակությանը, այս առանձնահատկությունները Վիքիպեդիան դարձնում են բացառիկ մի երևույթ ոչ միայն որպես հանրագիտարան, այլ նաև որպես տեղեկատվական ռեսուրսների մի աննախադեպ աղբյուր։ Այդուհանդերձ, շնորհիվ հենց այն հանգամանքի, որ այն բաց է յուրաքանչյուր գրել ցանկացողի համար և կարող է ազատորեն խմբագրվել ընթերցողների կողմից, հոդվածների արժանահավատությունը ըստ էության կախված է գրողի պատասխանատվությունից և բարեխղճությունից, և Վիքիպեդիա համայնքը անդադար աչալուրջ պիտի լինի վանդալիզմի հնարավոր դեպքերը կանխարգելելու և սուբյեկտիվ տեսակետներից խուսափելու համար։
Վիքիպեդիայի արժանահավատությունը հաճախ է կասկածի տակ առնվում, հենց այդ պատճառով, որ հոդվածների բովանդակությունը կարող է ազատորեն խմբագրվել ցանկացողների կողմից, իսկ դա կարող է հանգեցնել որոշակի անճշտության և ոչ բավարար խորությամբ հետազոտված բովանդակության։ Վանդալիզմը մշտական խնդիր է, թեև ի պատիվ համայնքի պետք է ասել, որ այն սովորաբար բացահայտվում ու վերացվում է մի քանի րոպեների ընթացքում։
Ազատ խմբագրում
Վիքիպեդիայի բովանդակությունը ստեղծում են օգտագործողները։ Յուրաքանչյուր այցելու կարող է խմբագրել Վիքիպեդիայի հոդվածները, և շատերն են այդպես անում, թեև կարելի է ասել, որ բոլոր խմբագրումների գրեթե կեսն անում է օգտագործողների ընդամենը 2.5 %-ը։ Էջերը միշտ կարելի է խմբագրել, այնպես որ ոչ մի հոդված երբեք «վերջնական» կամ «ավարտված» չի լինում։ Բոլոր խմբագրումների 18 %-ն անում են չգրանցված, անանուն խմբագիրները։ Այն խմբագիրների համար, որոնք չեն գրանցվել, օգտագործողի անվան փոխարեն օգտագործվում է նրանց IP հասցեն, որը որոշակի թվային կոդ է, և մեծ ցանկության դեպքում վերծանելի է։ Սակայն Վիքիպեդիան այնպես է ծրագրավորված, որ սովորաբար արգելք է դնում en:open proxies չգրանցված խմբագրումների վրա։ Հատկապես մեծ լեզվական կայքերում, ինչպես օրինակ անգլերեն, գերմաներեն, ճապոներեն, որտեղ օրը մի քանի հազար նոր հոդված է հայտնվում, և անհնար է բոլորը հատ-հատ ստուգել, խմբագրել և կանխել վանդալիզմի փորձերը։ Միևնույն ժամանակ, հավանականությունը շատ քիչ է, որ գրանցված օգտագործողները կարող են այդպիսի փորձեր անել։
Հեղինակներ
Վիքիպեդիայում օգտագործողների բազմաթիվ շերտեր կան։ Ըստ էության, ինչպես նշվեց, յուրաքանչյուր օգտագործող կարող է նաև խմբագրել հոդվածները տարբեր եղանակներով, ընդ որում մյուս բոլորի հետ հավասար իրավունքներով և պայմաններով։ Սակայն Վիքիպեդիայում կան նաև ադմինիստրատիվ պաշտոններ։ Նրանց կոչում են սիսօփներ կամ ադմինիստրատորներ։ Ամենաստորին կարգի ադմինիստրատորներին ընտրում են հենց օգտագործողների համայնքները և նրանց իրավասություն է տրվում փակել կամ ջնջել ամբողջական էջեր, արգելք դնել որոշակի օգտագործողների մուտքի վրա՝ անշուշտ ուղղորդվելով ծրագրի վարած քաղաքականությամբ կամ օգտագործողների համայնքի ընդհանուր համաձայնությամբ։ Ավելի փոքրաթիվ են Վիքիպեդիա ծրագրի ընթացքը ղեկավարող բյուրոկրատները, որոնք կարող են նոր սիսօփներ նշանակել, հետո գալիս են ստյուարդները, որոնք իրենց հերթին բազմաթիվ մակարդակներում գործող բյուրոկրատներ են, ապա՝ դևելոփերները, ովքեր պրոֆեսիոնալ ծրագրավորողներ են և կարող են մտնել ծրագրի ծրագրային ապահովման ֆայլեր։ Խմբագրումը կարող է կատարվել նաև ավտոմատացված կամ կիսաավտոմատացված փոքրիկ ծրագրերի միջոցով։
Ներքին քաղաքականություն
Վիքիպեդիայի մասնակիցները (Վիքիպեդիացիները) պահպանում և պարտադրում են մյուսներին մի քանի սկզբունքային մոտեցումներ. Ուրիշների գրած հոդվածներում խմբագրումներ անելիս անպայման լրացրեք «խմբագրումի ամփոփ նկարագրությունը»։ Դա կօգնի հեղինակին հետևել ձեր կատարած խմբագրումների բնույթին։
Չեզոք տեսակետ
Վիքիպեդիան կառուցվում է այն գաղափարի հիման վրա, որ նրա բոլոր հոդվածները պետք է գրվեն չեզոք տեսակետից։ Չեզոք տեսակետ նշանակում է գաղափարներն ու փաստերն արծարծել այնպես, որ շարադրման հետ կարողանան համաձայնել և՛ համակարծիք, և՛ տարակարծիք կողմերը։ Անշուշտ, բացարձակ համաձայնությունն անհնարին է։ Աշխարհում կան այնպիսի գաղափարախոսներ, որոնք երբեք չեն համաձայնվի որևէ մեկի կարծիքի հետ՝ շարունակելով անգամ ուժով պնդել սեփական կարծիքի բացարձակ և անվերապահ ճշտությունը։ Սակայն Վիքիպեդիան կոչ է անում որդեգրել գրելու այնպիսի ոճ, որն ընդունելի լինի ըստ էության ռացիոնալ մտածելակերպ ունեցող բոլոր մարդկանց համար։
Չեզոք տեսակետի քաղաքականությունը պնդում է, որ հոդվածները պետք է գրվեն առանց կողմնակալության, արդարացիորեն արտահայտելով բոլոր տեսակետները։ Սակայն, ճիշտ այնպես ինչպես մյուս բոլոր համատեղ իրականացվող ծրագրերում, Վիքիպեդիան արդեն ներկառուցված կողմնակալություն ունի, քանի որ ազգային լեզուներով կառուցվող հոդվածները գրվում են որոշակի ժողովրդագրական միասնություն ունեցող հանրության կողմից։ Վիքիպեդիայի դեպքում սա արտահայտվում է այն միտման մեջ, որ համակարգչային գրագիտություն ունեցող ամերիկացի ու բրիտանացի հոդվածագիրները ավելի շատ գրում են այն մասին, ինչն իրենց առավելապես հետաքրքրում է։ Արդյունքում, երկու հոդվածների համեմատությունից կարող է պարզվել, որ «Քորոնեյշըն Սթրիթ» en:Coronation Street կոչվող բրիտանական հեռուստասերիալի մասին հոդվածը, որն սկսվել են գրել 2005 թվականին կազմված է 6.933 բառերից, դեռ չհաշված այն մյուս 14 հոդվածները, որոնք գրված են այդ նույն թեմայի շուրջ (4.746 բառ)՝ նվիրված հեռուստաֆիլմում խաղացող դերասաններին ու կերպարներին, մինչդեռ Ռուանդային ցեղասպանությանը նվիրված (en:Rwandan Genocide) հոդվածը պարունակում է ընդամենը 2.840 բառ այն մասին թե ինչպես 800.000 մարդ բնաջնջվեց 100 օրվա ընթացքում։ (Ընթերցեք բոլոր այն հոդվածները, որոնք վերաբերում են Հայաստանին կամ հայկական ցեղասպանությանը, եթե այդպիսիք գտնեք և ավելացրեք ձեր կողմից)։ Անգլերեն հանրագիտարանում նմանատեսակ երկար հոդվածներ կան այնպիսի անկարևոր թեմաների շուրջ, ինչպիսիք են հեռուստատեսային ծրագրերը, ֆիլմերի կերպարները, պոպ երաժշտությունը, երաժշտական ալբոմներն ու վիդեո խաղերը։
Պատճառը, թե ինչու անգլերեն Վիքիպեդիայում (որն առավել մեծ և բոլոր վիքիպեդիացիների կողմից տեղեկությունների համար ամենաշատ հաճախվող կայքն է) հոդվածների տեսակետները հիմնականում ամերիկյան կամ բրիտանական են, հենց նրանում է, որ Վիքիպեդիայի հոդվածների վրա աշխատում են հիմնականում ամերիկացիներ և բրիտանացիներ։ Ընդ որում ուշադրություն դարձնելով մյուս ազգային լեզուներով գրվող հանրագիտարաններին՝ կարելի է հետաքրքիր եզրակացություններ անել տարբեր ազգերի համակարգչային գրագիտության և ինտերնետային ակտիվության աստիճանի, ինչպես նաև քաղաքակրթության մակարդակի մասին, այսինքն՝ հանրօգուտ նպատակի համար անվճար աշխատանք կատարելու պատրաստակամությունը։
Վիճաբանություններ
Վիքիպեդիայի հոդվածները երբեմն դառնում են «խմբագրական պատերազմների» առարկա, երբ նախանձախնդիր հեղինակները ջնջում կամ անխնա փոխարինում են մյուսների ներդրումները իրենց հոդվածներում։ Օրինակ en:Red Herring հոդվածը, (այսինքն «կարմիր հարինգ»՝ հարինգը նիհարիկ բայց շատ համեղ օվկիանոսային ձկնատեսակ է)en:October 2004-ին դարձավ անգլերեն Վիքիպեդիայի/en:English Wikipedia ամենաշատ խմբագրված հոդվածը, որի մեջ խմբագրումների թիվը նույնիսկ ավելի շատ էր, քան այնպիսի թեմաների նվիրված հոդվածներում, ինչպես en:George W. Bush/ Ջորջ Բուշ, en:John Kerry/ Ջոն Քերրի, en:Sexual slang/Սեռական սլենգ, en:Jesus/Հիսուս, en:Jew/հրեա, en:Adolf Hitler/Ադոլֆ Հիտլեր, en:Recent deaths/Մահախոսականներ և en:Saddam Hussein/Սադդամ Հուսեյն։ Վիքիպեդիացիները ձգտում են խուսափել վիճաբանություններից՝ փորձելով հասնել «ոսկյա միջինին»։
Վանդալիզմ
Վիքիպեդիայում ազատ խմբագրելու հնարավորությունը վանդալիզմի թիրախ է դառնում, ինչն արտահայտվում է անիմաստ կամ դիտավորյալ սխալ գրառումներով։ Շատ հաճախ վանդալիզմի թիրախ են դառնում հանրահայտ գրառումները, թեպետ ցանկացած գրառում կարող է վանդալիզմի թիրախ դառնալ։ Վանդալիզմը հիմանականում կայանում է գրառման վերացումով կամ այն փոխարինելով անիմաստ հայտարարությամբ, երբեմն էլ հայհոյանքներով։ Նման հայտարարությունները կարելի է ուղղել՝ մտնելով հոդվածի պատմության բաժինն ու ընտրելով նախքան վանդալիզմը եղած տեքստը, ապա՝ սեղմելով հիշել։ Վիքիպեդիայի սկզբունքներից են գրառումների պահպանումն ու վանդալիզմի հետևանքից նրանց վերանորոգումը։
Վանդալիզմի միջոցները տարբեր են, սակայն սովորաբար այն կարելի է չեզոքացնել րոպեների ընթացքում։ Վիքիպեդիայի աշխատություններից մեկում, Վիյեգասը, Ուաթնբերգը և Դեյվը (2004) գտել են ուղղումներ կատարելու միջին տևողությունը 1.8 օր, որը միջինը կազմում է 1.7 րոպե, մինչդեռ վանդալիզմը տևել է 7.7 օր, որը միջինը կազմում է 2.8 րոպե։ Հակառակ նախորդին, «ամբողջ ցանկը» ուղղելու համար օգտագործվել է 22.3 օր, որը միջինը կազմում է 90.4 րոպե։ Հետազոտողներից Մարտին Ուաթնբերգը The Wall Street Journal թերթում ասել է. «Մենք զարմանում ենք վանդալիզմ տեսնելիս, սակայն նույնքան զարմանում ենք, թե որքան արագ դրանք ուղղվեցին»։
Որակի վերահսկում
Վիքիպեդիացիները բարձր որակ ստանալու համար ստեղծել են մի քանի ազատակամ կոմիտեներ և միջոցներ։ Օրինակ՝ ծավալուն հոդվածների վերագրման համար անհրաժեշտ է միասին համագործակցել։ Նման աշխատությունների վրա կարելի է ամբողջ համայնքով աշխատել և քվեարկության միջոցով որոշել լավագույն տեքստը։ Բարձրորակ հոդվածները կարելի է նշանակել «առանձնահատուկ հոդված» (featured article), այնուհետև, դրանցից յուրաքանչյուրը վերաքննելով, ընտրել այն տարբերակը, որն առանձնանում է չեզոքությամբ, ըմբռնելիությամբ, վկայակոչումներով և հստակությամբ ։
Քննադատություն
Վիքիպեդիան քննադատվել է զգալի պակասների, հուսալիության, ըմբռնելիության և անհիմնավորվածության մեջ։ Գրադարանավարերը և հանրագիտարանի խմբագիրները վկայակոչման համար այն համարում են որպես սահմանափակ ծառայություն կամ ընդհանրապես ոչնչություն։ Քննադատների կարծիքով ազատ խմբագրումը Վիքիպեդիան դարձնում է ոչ հուսալի աշխատություն։ «Դը Գարդիան»–ի հետ հարցազրույցում, գրադարանավար Ֆիլիպ Բրադլին ասաց, որ նա չի օգտագործի Վիքիպեդիան և «համոզված է, որ այլ գրադարանավարները նույնպես չեն օգտագործի այն։ Հիմնական խնդիրն անհիմն տեղեկատվությունն է։ Տպագրվող աշխատությունների հեղինակները պետք է համոզված լինեն իրենց մեջբերած տեղեկատվության հուսալիության մեջ, քանզի այն նրանց ապրուստի միջոցն է, ոչ թե սրա նման, որը դուրս է գալիս լուսամուտից։ Բրիտանիկա հանրագիտարանի գլխավոր խմբագիրը նմանապես նշեց, որ «Վիքիպեդիայի նախադրյալ բարելավումը կկատարելագործի այն։ Այդ նախադրյալը ամբողջովին հաստատված չէ» ։ Բանավեճում՝ Վիքիպեդիան որպես ակադեմիական աղբյուր, Բոյդը կարծում է որ «այն երբեք հանրագիտարան չի լինի, սակայն այն կարող է պարունակել ծավալուն գիտելիքներ այլ նպատակների համար »: Քանի որ Վիքիպեդիան գրվում է կամավորների բնավորությամբ, հետևաբար երբեմն այն համարվում է անըմբռնելի։ Բրիտանիկա հանրագիտարանի գլխավոր խմբագիր Դեյլ Հոյբերգի կարծիքով «մարդիկ գրում են իրենց հետաքրքրող թեմաների մասին, և հետևաբար շատ այլ թեմաներ ուշադրության չեն առնվում, իսկ լրատվության նյութերը առավել ուշադրության են առնվում։ Օրինակ՝ Ֆրանցիս փոթորիկի մասին 5 անգամ ավել էջ տեղեկատվություն կա, քան չինական արվեստի մասին։ Իսկ Coronation Steet–ի (Թագադրման Փողոցի) նախաբանը երկու անգամ ավել է, քան Թոնի Բլեյրի մասին հոդվածը» Տեխնիկական հարցի քննադատման մեջ Վիքիպեդիան համարվում է «Գուգլ Բոմբ», որը խանգարում է փնտրող միջոցներին իր բազմազան կապերով։ Փնտրվող նյութերի պատասխաններում Վիքիպեդիայի հոդվածները երբեմն կլինեն առաջնակարգ։
Քույր նախագծեր
Վիքիպեդիան ունի հետևյալ քույր-նախագծերը, որոնք Վիքիմեդիայի ընտանիքի մաս են կազմում․
Չնայած կան բազմաթիվ այլ նախագծեր, որոնք աշխատում են Վիքի-սկզբունքով և կարող են օգտագործել նույն Մեդիավիքի ազատ ծրագրային ապահովումը և արտաքնապես շատ նման լինել նշված նախագծերին, նրանք չեն պատկանում Վիքիմեդիա հիմնադրամին։
Աղբյուրներ
* Կատեգորիա:Վիքիմեդիայի նախագծեր Կատեգորիա:ԱՄՆ-ի կայքեր Կատեգորիա:Բազմալեզու կայքեր
Թյուրենկ
Թյուրենկ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Lonely Planet
«Lonely Planet» (Միայնակ մոլորակ), հայկական Դորիանս ռոք խմբի երգն է, որով ներկայացրել է Հայաստանը Եվրատեսիլ 2013 երգի մրցույթում ։ Երգի խոսքերի հեղինակն է Վարդան Զադոյանը, իսկ երաժշտության հեղինակը՝ Բլեք Սաբաթ ռոք խմբի կիթառահար Թոնի Այոմմին ։
Երգի ընտրությունը
Երգը ընտրվել է 2013 թվականի մարտի 2-ին Հանրային հեռուստաընկերության ուղիղ եթերում, որտեղ խումբը կատարել է նաև 3 այլ երգեր և քվեարկության արդյունքում հաղթել է Lonely Planet երգը ։
Տեսահոլովակ
Երգի տեսահոլովակի պրեմիերան կայացել է մարտի 18-ին ՅուԹյուբում Դորիանսի և Եվրատեսիլի պաշտոնական էջերում ։
Ռեմիքս
Երգի ռեմիքս տարբերակի պրեմիերան կայացել է մայիսի 5-ին, որի հեղինակն է խմբի անդամ Արման Փահլևանյանը։
Եվրատեսիլ
Եվրատեսիլում Դորիանսը երգը կատարել է երկրորդ կիսաեզրափակչում՝ մայիսի 16-ին, 11-րդ համարի ներքո և եզրափակիչ է անցել 7-րդը 69 միավորով։ Եզրափակչում Դորիանսը հանդես է եկել 12-րդ համարի ներքո և զբաղեցրել է 18-րդ հորիզոնականը 41 միավորով։
Արտաքին հղումներ
Կատեգորիա:Եվրատեսիլ 2013 երգի մրցույթի երգեր Կատեգորիա:Հայաստանի երգերը Եվրատեսիլ երգի մրցույթում Կատեգորիա:2013 սինգլներ Կատեգորիա:2013 երգեր
Աստերոիդների ցանկ (280901-281000)
Աստերոիդների ցանկ (280801-280900) * Աստերոիդների ցանկ * Աստերոիդների ցանկ (281001-281100)
Սվեն Հարրիի արվեստի թանգարան
Սվեն Հարրիի արվեստի թանգարան (Sven-Harrys Konstmuseum) արվեստի թանգարան է Շվեդիայի մայրաքաղաք Ստոկհոլմում, որը հիմնվել է շինարար Սվեն-Հարրի Կառլսոնի կողմից։ Այն տեղակայված է բազմապրոֆիլ շենքում՝ արվեստի պատկերասրահի, բնակարանների և բիզնես կենտրոնների հետ։
Պատմություն
Մրցանակակիր շվեդ շինարար Սվեն Հարրի Կառլսոնը (ծն. 1931) 1960-ականների կեսերից եղել է արվեստի կոլեկցիոներ՝ կազմելով հավաքածու, որի մեջ ներառված էին Կառլ Ֆրեդրիկ Հիլլի, Հելեն Սշջերֆբեկի, Էռնստ Ժոզեֆսոնի, Օգոստոս Ստրինբերգի, Էդվարդ Մանչի, Անդերս Զորնի և այլոց աշխատանքները։ Նա շենք է կառուցել` իր հավաքածուն տեղավորելու համար ։ Նախագծված լիենլով Գերտ Վինգարդհի և Աննա Հյոգլանդի կողմից` 5 հարկանի շենքը պատված է ոսկու երանգով պղնձյա-ալյումինի-ցինկի խառնուրդով, որը նախատեսված է եղել շենքը պաշտպանել թթվածնի ազդեցությունից ։ Այն բացվել է 2011 թվականին և այժմ ղեկավարվում է հիմնադրամի կողմից ։ 2012 թվականից նրա տնօրենն է Էլսեբեթ Ուելանդեր-Բերգգրենը ։
Ծանոթագրություններ
Կատեգորիա:Շվեդիայի թանգարաններ Կատեգորիա:2011 հիմնադրված թանգարաններ Կատեգորիա:2011 հիմնադրումներ Շվեդիայում
Սերեդչիխա (Օբի վտակ)
Սերեդչիխա (Середчиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի ձախ ափով՝ 3368 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Օբ գետի վտակներ Կատեգորիա:Վերին Օբի ավազանային շրջանի գետեր
Բոլորը գնացել են
«Բոլորը գնացել են» («Все ушли»), 2012 թվականի ռուսական ֆիլմ ։ Ռեժիսոր Գեորգի Փարաջանովն իր ֆիլմի ոճը բնորոշել է որպես «մոգական ռեալիզմ»։ Սա փորձ է վերականգնել և մտնել այն իրականության մեջ, որն այլևս չկա ։ «Բոլորը գնացել են» ֆիլմում 1960-կան թվականների կիսաառասպելական Խորհրդային Միությունում թբիլիսահայերի կյանքի մասին ներկայացվում է որպես մեծահասակի հուշեր լուսավոր մանկության մասին ։ Ֆիլմի հերոսը փորձում է վերադառնալ հին Թբիլիսիում անցկացրած մանկություն, անցյալում գտնել իր այսօրվա կյանքի հարցերի պատասխանները ։
Ֆիլմի պրեմիերան կայացել Է Մոսկվայի 34-րդ միջազգային կինոփառատոնում՝ «Հեռանկարներ» մրցութային ծրագրի շրջանակներում։
Սյուժե
Երկար բացակայությունից հետո մարդը գալիս է մի քաղաք, որտեղ տատի և պապի հետ ապրել է մանկության տարիներին՝ ծնողների մահից հետո։ Ոչ ոք այլևս կենդանի չէ, մարդը ընկղմվում է հիշողությունների մեջ։
Նկարահանումների նախապատրաստում
Այս ֆիլմի սցենարը գրվել է 17 տարի առաջ, և արժանացել է Անդրեյ Տարկովսկու անվան «Հայելի» (ռուս.՝ «Зеркало») սցենարների մրցույթի գլխավոր մրցանակին ։ Սա Գեորգի Փարաջանովի առաջին լիամետրաժ խաղարկային ֆիլմն է։ Մինչ այդ ռեժիսորը նկարահանել է վավերագրական ֆիլմեր։ Նկարահանումներին նախորդել է նախապատրաստական մեծ աշխատանք։ Ֆիլմի գործողությունները տեղի են ունենում 1959 թվականին Թբիլիսիում։ Ռեժիսորը ծնվել ու մեծացել է այդ քաղաքում, բայց հին Թբիլիսիի կենտրոնից ոչինչ չի մնացել։ Ռեժիսորը չէր ցանկանում աշխատել տաղավարի դեկորացիաներում, ստիպված է եղել ողջ քաղաքում փնտրել պահպանված օբյեկտներ՝ բակեր, խանութներ, կրպակներ և այլն։ Ֆիլմի ամբողջ կահույքը, բոլոր իրերը, բոլոր հագուստները իրական են։ Դրանք հավաքել է ֆիլմի նկարիչ Յուրի Գրիգորովիչը ։
Կրասնոյե Զնամյա (Վեսյոլիի շրջան)
Կրասնոյե Զնամյա (Красное Знамя), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Պոզդնեևսկի գյուղական համայնքի կազմի մեջ։
Կատեգորիա:Ռոստովի մարզի Վեսյոլիի շրջանի բնակավայրեր
Էդվարդ Մակուկա Նկոլոսո
Էդվարդ Ֆեստուս Մակուկա Նկոլոսո (Edward Festus Makuka Nkoloso, ), զամբիացի մանկավարժ և սոցիալական ակտիվիստ, Երկրորդ համաշխարհային պատերազմի վետերան և անկախության մարտիկ, Զամբիայի գիտության, տիեզերական հետազոտությունների և փիլիսոփայության ազգային ակադեմիայի հիմնադիր, որը հայտնի դարձավ որպես Զամբիայի տիեզերական ծրագրի նախաձեռնող։
Կենսագրություն
Նկոլոսոն ծնվել է 1919 թվականին Հյուսիսային Ռոդեզիայի հյուսիսային մասում ։ Որոշ աղբյուրներ նրան անվանում են «Էդվարդ Մակուկա Նկոլոսո» ։
Նկոլոսոն զորակոչվել է Հյուսիսային Ռոդեզիայի գնդի ուժեր Երկրորդ համաշխարհային պատերազմի ժամանակ՝ ի վերջո ծառայելով ազդանշանային կորպուսում որպես սերժանտ ։ Պատերազմից հետո դարձավ Հյուսիսային Ռոդեզիայի կառավարության թարգմանիչ։ Նաև տարրական դասարանների ուսուցիչ էր, ենթադրվում է, որ նրա ստեղծած դպրոցը, փակվել էր բրիտանական իշխանությունների կողմից։ Այնուհետև միացավ դիմադրության շարժմանը   ։ 1956 և 1957 թվականներին ձերբակալվել և բանտարկվել է ։ Ազատ արձակվելուց հետո նշանակվել է Միացյալ ազգային անկախություն կուսակցության անվտանգության աշխատակից  ։ 1960 թվականին հիմնադրել է Զամբիայի Գիտության, Տիեզերական Հետազոտությունների և Փիլիսոփայության Ազգային Ակադեմիան     ։ 1964 թվականին մասնակցել է Սահմանադրական կոնվենցիային ։
Տիեզերական ծրագիր
1960-ականների սկզբին Էդվարդ Մակուկա Նկոլոսոն որոշեց հավաքել տիեզերք մեկնող առաջին աֆրիկյան անձնակազմը։ Ավելին, Խորհրդային Միության և ԱՄՆ-ի տիեզերական մրցավազքի ժամանակ «Զամբիայի ազգային տիեզերական գործակալությունը» նրա ղեկավարությամբ ծրագրել էր առաջ անցնել երկու գերտերություններից՝ առաջինն այցելելով Լուսին և նույնիսկ Մարս ։ Նախատեսվում էր, որ ալյումինից և պղնձից հրթիռ կառուցելով, տիեզերք կուղարկվի 17-ամյա աղջնակը՝ Մատա Մվամբվայը և երկու կատուները։ Այս ծրագրի մասնակիցներին Էդվարդ Նկոլոսոն անվանեց իր հորինած «աֆրոնավտ» տերմինով ։
Նկոլոսոն Լուսակայից 7 մղոն(11կմ) հեռավորության վրա գտնվող լքված ֆերմայում անցկացրել է կամավորների խմբի նախապատրաստումը տիեզերական թռիչքի համար ։ Ուսումնական ծրագիրը ներառում էր բլուրից գլորում նավթի բաքում, որը, ըստ նախաձեռնողի, պետք է նմանակեր ծանրաբեռնվածությունը. այսպես նա նախապատրաստում էր իր կամավորներին թռիչքի և մթնոլորտ մտնելու ժամանակ անկշռության զգացման համար (ինչպես և ճոճանակի վրա ճոճվելը, որին հաջորդում էր ճոճանակի պարանի կտրելը)  ։ Բացի այդ, մշակվում էր ձեռքերով քայլելը, այս հմտությունը լուսնի վրա կիրառելու համար   ։
Իր հավակնոտ ծրագրերն իրականացնելու համար Զամբիայի տիեզերագնացության գաղափարախոսը ՅՈՒՆԵՍԿՕ-ից 7 միլիոն զամբիական ֆունտ ստեռլինգի դրամաշնորհ է խնդրել և ևս 1,9 միլիարդ դոլար «մասնավոր արտասահմանյան աղբյուրներից» ։ Զամբիայի էներգետիկայի, տրանսպորտի և կապի նախարարությունը հաստատել է, որ այս հարցումները արվել են մասնավոր անձի և ոչ թե պետության անունից ։
Եվ չսպասելով ֆինանսավորմանը, «տիեզերական ծրագիրը» կրճատվեց։ Պետությունը վաղուց հեռու է մնացել այս ձեռնարկումից, որը գրավել է արտասահմանյան լրատվամիջոցների ուշադրությունը՝ բացահայտ ծաղրելով աֆրիկյան հանրապետության տիեզերական հավակնությունները։ Պաշտոնապես հայտարարվեց, որ ծրագիրը փակվել է «աֆրոնավտուհու» հղիության պատճառով, որին ծնողները տարել են հայրենի գյուղ։ Լրտեսական մոլուցքով տարված՝ Նկոլոսոն դրա հետևում տեսավ ամերիկացի և խորհրդային լրտեսների ինտրիգները, որոնք ձգտում էին գողանալ նրա գաղտնիքները և ոչնչացնել «հրթիռները»։
Հետագա ճակատագիր
Նկոլոսոն անհաջող առաջադրվեց մայրաքաղաք Լուսակայի քաղաքապետի պաշտոնում՝ ընդգծելով իր ծրագրում գիտական ​​առաջընթացի կարևորությունը ։ Նախագահ Կաունդայի կողմից նա նշանակվել է Ազատագրման կենտրոնում, որտեղ նա ժամանակին պաշտպանում էր չարախոսությանը պետական ​​աջակցության գաղափարը։ Նա թոշակի անցավ 1972 թվականին ։
1983 թվականին նա ստացել է իր իրավաբանության աստիճանը Զամբիայի համալսարանում։ Պարգևատրվել է «1941-1945 թվականների Հայրենական մեծ պատերազմում հաղթանակի քառասուն տարի» խորհրդային հուշամեդալով ։ Նա մահացել է 1989 թվականի մարտի 4-ին և թաղվել նախագահական պատիվներով ։
Հանրաճանաչ մշակույթ
2014 թվականին Աֆրոնավտ Նկոլոսո ֆիլմը, որը ներկայացված էր 2014 թվականի Ուգանդայի կինոփառատոնում, նվիրված էր Զամբիայի անհաջող տիեզերական ծրագրին ։
Ծանոթագրություններ
Կատեգորիա:Զամբիա Կատեգորիա:Տիեզերք Կատեգորիա:Դիվանագետներ Կատեգորիա:Երկրորդ համաշխարհային պատերազմի մասնակիցներ
Կաապորան
Կաապորան (Caaporã), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանաի մարզում։ Մտնում է Լիտորալ Սուլի գավառի կազմի մեջ։ Բնակչությունը կազմում է 20 979 մարդ՝ 2006 թվականի տվյալներով։ Գրավում է 150,168 կմ2 տարածք։ Բնակչության խտությունը՝ 139,7 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
(9575) 1989 BW1
(9575) , աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 29-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,313212 ա. մ., առավելագույնը մոտենում է 2,0728 ա. մ. հեռավորության վրա և հեռանում 2,5536 ա. մ. ։ Արեգակի շուրջ մեկ ամբողջական պտույտ է կատարում 1285,05 երկրային օրվա ընթացքում, իր ուղեծրով շարժվելով միջինում 0,280144 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,71° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալանդդարա
Ալանդդարա, գետ Թուրքիայի Կարսի մարզում, Արաքսի աջակողմյան վտակ Կարս գետի ավազանում ։
Ծանոթագրություններ
Կատեգորիա:Հայկական լեռնաշխարհի գետեր
Ալկարա Լի Ֆուզի
Ալկարա Լի Ֆուզի (Alcara li Fusi) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 2474 մարդ, բնակչության խտությունը կազմում է 40 մարդ/կմ²։ Զբաղեցնում է 62 կմ² մակերես տարածք։ Փոստային ինդեքսն է՝ 98070։ Հեռախոսային կոդը՝ +39 00941։
Սոեսաառե
Սոեսաառե (Soesaare), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 68 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Պիլվա շրջանի բնակավայրեր Կատեգորիա:Էստոնիայի գյուղեր
Գերգելի (գյուղ, Նովի Սանժարիի շրջան)
Գերգելի (Гергели), գյուղ Ուկրաինայի Պոլտավայի մարզի Նովի Սանժարիի շրջանում։
1987 թվականի տվյալներով Գերգելի գյուղում բնակվում էր 60 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր
Կարելի
Կարելի (Кареллы), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։